UBE บวก 3% ลุ้นผลงาน Q4 เด่น ยอดขาย “เอทานอล-แป้งมันสำปะหลัง” พุ่ง โบรกชูเป้า 3.20 บ.
UBE วิ่ง 3% โบรกมองผลงานไตรมาส 4 เด่น ชี้คลายล็อกประเทศหนุนยอดขายเอทานอลเพิ่มและเศรษฐกิจโลกฟื้นหนุนยอดส่งออกแป้งมันสำปะหลัง คาดกำไรปี 65โต 86% แตะ 543 ลบ. แนะ “เก็งกำไร” เป้า 3.20 บ.

18 พ.ย. 2564

ผู้สื่อข่าวรายงานว่าวันนี้ (18 พ.ย. 2564) ราคาหุ้นบริษัท อุบล ไบโอ เอทานอล จำกัด (มหาชน) หรือ UBE ณ เวลา 11:53 น. อยู่ที่ระดับ 2.12 บาท เพิ่มขึ้น 0.06 บาท หรือ 2.91% โดยทำจุดสูงสุดที่ 2.14 บาท และทำจุดต่ำสุดที่ 2.04 บาท ด้วยมูลค่าการซื้อขาย 113.98 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (18 พ.ย. 2564) โดยประเมินแนวโน้มผลการดำเนินงานไตรมาส 4/2564 จะดีขึ้นจากไตรมาสก่อน หลังจากการคลายล็อกประเทศ คาดจะทำให้ยอดขายเอทาทอลเพิ่มขึ้น (การเดินทางโดยรถยนต์ฟื้นตัว) ขณะที่คาดการฟื้นตัวของเศรษฐกิจโลก โดยเฉพาะสหรัฐฯและยุโรปจะหนุนยอดส่งออกแป้งมันสำปะหลัง อย่างไรก็ดีทางฝ่ายวิจัยประเมินกำไรปี 2565 เติบโต 86% จากงวดเดียวกันของปีก่อน เป็น 543 ล้านบาท จะทำให้ Forward PE ลดลงเป็น +/-15 เท่า (จาก Forward PE ปีนี้ที่ +/-28 เท่า) แนะนำ “เก็งกำไร” ราคาเป้าหมาย 3.20 บาท
 